[bookmark: _GoBack]ΜΑΘΗΜΑ ΛΟΓΙΣΤΙΚΗ ΚΟΣΤΟΥΣ  10ο
· ΠΟΙΕΣ ΟΙ ΚΥΡΙΟΤΕΡΕΣ ΜΕΘΟΔΟΙ ΥΠΟΛΟΓΙΣΜΟΥ ΑΠΟΤΙΜΗΣΗΣ ΑΠΟΘΕΜΑΤΩΝ, ΑΝΑΛΥΣΗ ΜΕ ΠΑΡΑΔΕΙΓΜΑΤΑ.


ΜΕΘΟΔΟΙ ΑΠΟΤΙΜΗΣΗΣ ΑΠΟΘΕΜΑΤΩΝ
Οι επιχειρήσεις, είτε ανήκουν στο βιομηχανικό κλάδο και χρησιμοποιούν πρώτες ύλες, είτε χρησιμοποιούν μόνο αναλώσιμα υλικά και δραστηριοποιούνται σε οποιονδήποτε κλάδο, αντιμετωπίζουν το θέμα προσδιορισμού της αξίας των αποθεμάτων.
Το θέμα αυτό αντιμετωπίζεται με την πάγια εφαρμογή μίας από τις μεθόδους αποτίμησης των αποθεμάτων. Οι γνωστότερες μέθοδοι είναι οι:
α) Η μέθοδος της σειράς εξάντλησης των αποθεμάτων (FIFO). First In      First Out  
β) Η μέθοδος της αντίστροφης σειράς εξάντλησης των αποθεμάτων           (LIFO). (Last In First Out)
   γ) Η μέθοδος του σταθμικού μέσου κόστους
Ας δούμε μέσα από ένα αριθμητικό παράδειγμα τον τρόπο αποτίμησης που ακολουθεί η κάθε μέθοδος, αλλά και τις διαφορές μεταξύ των μεθόδων.

ΠΑΡΑΔΕΙΓΜΑ
Έστω ο παρακάτω πίνακας μίας επιχείρησης, που μας δείχνει τα δεδομένα κίνησης πρώτων υλών για το πρώτο τρίμηνο μίας χρήσης. Όπως θα δούμε, στην τελευταία στήλη παρουσιάζονται οι ποσότητες των πρώτων υλών που χρησιμοποιούνται στην παραγωγική διαδικασία. Επίσης, σε αυτό το απλό παράδειγμα, δεν υπάρχουν αποθέματα αρχής.



	Ημερομηνία
	Αγορές (κιλά)
	Τιμή/μονάδα
	Αναλώσεις (κιλά)

	10/01
	200
	10,25
	

	23/01
	150
	12
	

	04/02
	
	
	100

	16/02
	
	
	130

	25/02
	80
	12,5
	

	04/03
	
	
	100

	ΣΥΝΟΛΑ
	430
	
	330



[bookmark: bookmark10]Α) Μέθοδος σειράς εξάντλησης (FIFO)
Σύμφωνα με τη μέθοδο FIFO, γίνεται η υπόθεση ότι οι μονάδες ενός υλικού που μπήκαν χρονικά πρώτες στην αποθήκη, θα χορηγηθούν και πρώτες. Ως τιμή μονάδας χρησιμοποιείται η τιμή εκείνων, μέχρι να εξαντληθούν. Μετά περνάμε στην επόμενη παραλαβή (αγορά) και ούτω καθεξής. Στο παράδειγμα μας, η ανάλωση της 04/02 έγινε εξ ολοκλήρου με μονάδες από την αγορά της 10/01, οπότε η αξία των αναλώσεων ήταν 100*10,25 = 1.025€.
Η ανάλωση στις 16/02 χρησιμοποίησε πρώτα τις υπόλοιπες 100 μονάδες από την αγορά της 10/01 και επιπλέον χρησιμοποίησε 30 μονάδες από την αγορά στις 23/01. Η αξία αυτής της ανάλωσης ήταν 100*10,25+30*12 = 1.385€
 Η ανάλωση στις 04/03 έγινε εξ ολοκλήρου με μονάδες της αγοράς της 23/01 (μας έχουν απομείνει 120 μονάδες από εκείνη την αγορά). Έτσι η αξία της θα είναι 100*12 = 1200€
Όπως βλέπουμε από τα σύνολα των ποσοτήτων, μας απομένει ένα υπόλοιπο 100 μονάδων ,που είναι το απόθεμα τέλους του τριμήνου (430 μονάδες αγορών - 330μονάδες αναλώσεων). Η αξία του είναι ίση με το υπόλοιπο της αγοράς από 23/01 συν την αγορά από 25/02, δηλαδή 20*12 + 80*12,5 = 1.240€  Το συνολικό κόστος ανάλωσης είναι 1025+1385+1200 = 3.610€
[bookmark: bookmark11]Τα πλεονεκτήματα αυτής της μεθόδου είναι πως:
α) Είναι ρεαλιστική διότι προβλέπει πως οι πιο παλιές παραλαβές θα προχωρήσουν πρώτες προς την παραγωγή β) Η αποτίμηση του υπολοίπου δεν είναι μακριά από την τρέχουσα τιμή της αγοράς
γ) Δεν δημιουργεί λογιστικά κέρδη ή ζημιές, διότι το σύνολο των αγορών μίας περιόδου μείον την αποτίμηση του υπολοίπου, μας δίνει το ύψος των αναλώσεων.
[bookmark: bookmark12]Τα μειονεκτήματα της είναι πως:
α) Είναι δύσκολη στην εφαρμογή, κυρίως διότι πρέπει να σημειώνεται κάθε φορά το υπόλοιπο κάποια παραλαβής που δεν έχει ακόμα χρησιμοποιηθεί.
 β) Το κόστος μεμονωμένων αναλώσεων, ίσως διαφέρει πολύ από την τρέχουσα τιμή.

[bookmark: bookmark13]Γ) Μέθοδος του Σταθμικού Μέσου Κόστους
Στη μέθοδο του μέσου σταθμικού κόστους χρησιμοποιείται ο παρακάτω τύπος για να υπολογιστή μία μέση τιμή ανά μονάδα για το σύνολο των αγορών. Ο τύπος είναι:

Συνολική αξία
Συνολική ποσότητα

Με τα δεδομένα του πίνακα, ο υπολογισμός της αξίας της ανάλωσης στις 04/02 έχει ως εξής:
200 * 10,25 = 2050 ευρώ 
150* 12 = 1800 ευρώ 
Άρα βάση του τύπου 2050 +1800 = 3850 ευρώ συνολική αξία
200+ 150 = 350 συνολική ποσότητα 


Συνολική αξία =  3850
Συνολική ποσότητα = 350


Μέση σταθμική τιμή =  11€/μονάδα,   Άρα, αναλώσεις = 100*11 = 1100€. Με τον ίδιο τρόπο θα υπολογιστούν και οι επόμενες αναλώσεις, στις 16/02, όπου αναλώσεις = 130*11 = 1430€.
 Μετά την επόμενη αγορά, ο νέος μέσος σταθμικός όρος θα υπολογιστεί, ως εξής :

__
  Μέσο σταθμικό κόστος =        120*11 +  80 *12,50
                  --------------------------------=  11,60 (2320 /200)

                            120+ 80
                                                 
Οι τελευταίες αναλώσεις της 04/03 θα υπολογιστούν με αυτή την τιμή μονάδας: Αναλώσεις 04/03 = 100*11,6 = 1160€.
Οι συνολικές αναλώσεις θα είναι 1100+ 1430+ 1160 = 3.690€ , ενώ τα αποθέματα τέλους θα έχουν αξία ίση με 100* 11,6 = 1160€
Παρατηρούμε πως οι δύο δημοφιλέστερες μέθοδοι (F.I.F.O και μέσου σταθμικού)  εμφανίζουν διαφορετικά αποτελέσματα.
[bookmark: bookmark14]Τα πλεονεκτήματα αυτής της μεθόδου είναι πως:
α) Είναι λογική διότι λαμβάνει υπόψη της τυχόν αφανείς εκπτώσεις που ίσως δίνονται σε μεγάλες παραγγελίες β) είναι εύκολη στην εφαρμογή της γ) Εξομαλύνει τις μεγάλες διακυμάνσεις της αγοράς δ) Δεν δημιουργεί λογιστικά κέρδη ή ζημιές
[bookmark: bookmark15]Τα μειονεκτήματα της είναι πως:
α) Αποτιμά τις αναλώσεις σε υποθετικές τιμές (δηλαδή τιμές στις οποίες δεν είχε αγοραστεί ποτέ το υλικό), και β) Η διαίρεση της αξίας με τις μονάδες δημιουργεί πολλά δεκαδικά και πρόβλημα στρογγυλοποίησης.

Πλέον, οι εξελίξεις της τεχνολογίας έχουν επιφέρει σημαντικές αλλαγές στον τρόπο παρακολούθησης των αποθεμάτων. Μέσω των οπτικών αναγνωστών, ο προσδιορισμός του κόστους της ανάλωσης των πρώτων υλών γίνεται αυτόματα με τη βοήθεια του ηλεκτρονικού υπολογιστή. Από τις δύο κύριες μεθόδους αποτίμησης, συνήθως η FIFO καταλήγει στο μικρότερο κόστος ανάλωσης και στο υψηλότερο απόθεμα. Το σημαντικότερο είναι η επιχείρηση να αποτιμά τα αποθέματα σταθερά με την ίδια μέθοδο, όπως προβλέπει κι ο Νόμος, ώστε να μην επηρεάζονται τα αποτελέσματα της χρήσης.


Β) Η μέθοδος της αντίστροφης σειράς εξάντλησης των αποθεμάτων   (LIFO). (Last In First Out)            
	
	ΠΟΣΟΤΗΤΑ
	 
	 
	ΑΞΙΑ ΚΟΣΤΟΥΣ
	 

	Ημερομηνία
	εισαγωγές
	εξαγωγές
	Υπόλοιπο
	Τιμή/ μονάδας αγοράς ή πώλησης
	Αξία εισαγωγής 
	Αξία εξαγωγής
	Υπόλοιπο

	10-Ιαν
	200
	 
	200
	10,25
	2050
	 
	2050

	23-Ιαν
	150
	 
	150
	12
	1800
	 
	3850

	4-Φεβ
	 
	100
	-100
	13
	 
	1300
	2550 

	ΣΥΝΟΛΑ
	350
	100
	250
	 
	 3850
	1300
	2550



Στις 04/02  τα 100 τεμάχια που πουλήθηκαν θεωρούνται ότι ανήκουν στα 150 τεμάχια της τελευταίας αγοράς, δηλαδή με τιμή μονάδας 12€.
Άρα  100 x 12 =1200€  
Τώρα, το καθαρό κέρδος της πώλησης γίνεται 1300 – 1200 = 100 κέρδος
Το πρόβλημα που ανακύπτει στις εφαρμογές αυτές είναι ο καθορισμός των τιμών Χ και Υ. Από τις τιμές αυτές εξάγεται στη συνέχεια το καθαρό κέρδος, με το οποίο η επιχείρηση θα φορολογηθεί.
Μία μέθοδο η οποία δεν είναι πολύ συχνή στην πράξη έως καθόλου διότι βγάζει το κέρδος ή την ζημιά άμεσα από την πώληση του προϊόντος, κάτι το οποίο δεν συμφέρει τις επιχειρήσεις για διαπραγμάτευση του αποτελέσματος.


